
Répáshuta Község Önkormányzat 

Képviselő-testülete

3559 Répáshuta, Kossuth út 2.

(/ Fax: 46/390-113
Jegyzőkönyv

Készült: Répáshuta Község Önkormányzat Képviselő-testületének 2012. december 14.  


    napján tartott  üléséről         
Jelen vannak:



Mátrai Károly


polgármester




Telekes Gábor


alpolgármester




Erdős Tamás
 

képviselő




Kátai Imre


képviselő




Petőfi Valéria


képviselő




Dr. Hegyközi Béla

körjegyző

Mátrai Károly polgármester köszönti a képviselő-testületet. Megállapítja, hogy az ülés határozatképes, azt megnyitja. 

Ismerteti a napirendet:

1. Az önkormányzat adósságkonszolidációjának megvitatása.

Előadó: Mátrai Károly polgármester

A polgármester előadja, hogy az országgyűlés 2012. december 3-án módosította Magyarország 2012. évi központi költségvetéséről szóló 2011. évi CLXXXVIII. törvényt. Ez lehetőséget biztosít az 5000 fő lakosságszámot meg nem haladó települési önkormányzatok adósságának konszolidációjára. 

Ismerteti ennek menetét, a hitelintézet és az önkormányzat nyilatkozatát. Ismerteti az önkormányzat adósságállományát, (jegyzőkönyv melléklete) mely a konszolidáció részét képezi. 

Észrevétel nem hangzott el.
Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének 

45/2012. (XII. 14.) Önkormányzati Határozata

Tárgy: Döntés az adósságkonszolidációról
1. A képviselő-testület a Magyarország 2012. évi központi költségvetéséről szóló 2011. évi CLXXXVIII. törvény (a továbbiakban: költségvetési törvény) 76/C. §-ban foglaltakra figyelemmel kinyilvánítja, hogy a törvényben írt feltételekkel tartozásai megfizetéséhez igénybe kívánja venni az állam által biztosított, egyszeri, vissza nem térítendő költségvetési támogatást, azon adósságelemek tekintetében, amelyekre a költségvetési törvény a támogatás igénybevételét lehetővé teszi.

2. A képviselő-testület kijelenti, hogy 2012. december 12-én adósságrendezési eljárás alatt nem áll.

3. A képviselő-testület a Polgári Törvénykönyvről szóló 1959. évi IV. törvény 286. § alapján hozzájárul, hogy az 1. pontban megjelölt adósságelemek tőke és járulékrészét, valamint egyéb költségeit az önkormányzat/társulás helyett az állam közvetlenül megfizesse a hitelezőknek/ kölcsönnyújtóknak.

4. A képviselő-testület felhatalmazza a polgármestert/társulási tanács elnökét, hogy az önkormányzat/társulás nevében:

a.) a hitelezők/kölcsönnyújtók által az érintett adósságelemek tőke és járulékrészéről, valamint egyéb költségeiről kiállított nyilatkozatot aláírja

b.) a költségvetési törvény szerint, határidőre szolgáltassa a szükséges adatokat a Magyar Államkincstár felé és ahhoz csatolja a szükséges nyilatkozatokat, igazolásokat, egyéb dokumentumokat,

c.) a költségvetési törvény 76/C. § (10) bekezdésében meghatározott megállapodást megkösse, amennyiben azt az államháztartásért felelős miniszter kezdeményezi.

5. A képviselő-testület kijelenti, hogy az önkormányzat nem rendelkezik olyan betéttel, vagy egyéb számlaköveteléssel, szerződéssel, ami kifejezetten a konszolidációval érintett adósságelemhez kapcsolódik, illetve annak fedezetére, vagy teljesítés biztosítékául szolgál. 
6. A képviselő-testület hozzájárul ahhoz, hogy 76/C. § szerinti adósságkonszolidáció során a Magyar Államkincstár a banktitkot képező, az önkormányzatra vonatkozó, a törlesztéshez szükséges adatokat, információkat, megismerje és kezelje. 

Határidő: azonnal

Felelős: polgármester

Ezt követően a polgármester megköszöni a részvételt és az ülést bezárja. 

k. m. f.

Mátrai Károly







dr. Hegyközi Béla

  polgármester







       körjegyző

